CELEX: C2007/096/18
Language: bg
Date: 2007-04-28 00:00:00
Title: Дело C-383/05: Решение на Съда (първи състав) от 22 март 2007 г. (искане за преюдициално заключение от Cour de cassation — Белгия) — Raffaele Talotta/État belge (Свобода на установяване — Член 52 от Договора за ЕО (след изменението нов член 43 ЕО) — Чуждестранно данъчно задължено лице, което извършва дейност като самостоятелно заето лице — Определяне на минимални прагове на данъчно облагане единствено по отношение на чуждестранни данъчно задължени лица — Обоснованост поради причини от обществен интерес — Ефективен данъчен контрол — Необоснованост)

28.4.2007   
            
            
               BG
            
            
               Официален вестник на Европейския съюз
            
            
               C 96/12
            
         Решение на Съда (първи състав) от 22 март 2007 г. (искане за преюдициално заключение от Cour de cassation — Белгия) — Raffaele Talotta/État belge
   (Дело C-383/05) (1)
   
   (Свобода на установяване - Член 52 от Договора за ЕО (след изменението нов член 43 ЕО) - Чуждестранно данъчно задължено лице, което извършва дейност като самостоятелно заето лице - Определяне на минимални прагове на данъчно облагане единствено по отношение на чуждестранни данъчно задължени лица - Обоснованост поради причини от обществен интерес - Ефективен данъчен контрол - Необоснованост)
   (2007/C 96/18)
   Език на производството: френски
   Препращаща юрисдикция
   Cour de cassation
   Страни в главното производство
   
      Ищец: Raffaele Talotta
   
      Ответник: État belge
   Предмет
   Искане за преюдициално заключение — Cour de cassation на Белгия — Тълкуване на член 43 от Договора за ЕО — Национална правна уредба, която позволява прилагане на минимални прагове на данъчно облагане единствено по отношение на чуждестранни данъчно задължени лица
   Диспозитив
   Член 52 от Договора за ЕО (след изменението нов член 43 ЕО) е в противоречие с правната уредба на държава-членка, която, както уредбата, произтичаща от член 342 § 2 от Кодекса за подоходното облагане от 1992 г. и член 182 от Кралския указ от 27 август 1993 г. за прилагане на Кодекса за подоходното облагане от 1992 г., предвижда минимални прагове на данъчно облагане единствено по отношение на чуждестранни данъчно задължени лица.
   
      (1)  ОВ C 10, 14.1.2006 г.